

Αρκαλοχώρι, 20/ 06 /2025

Προς: ΜΜΕ

**ΔΕΛΤΙΟ ΤΥΠΟΥ**

**Παγκρήτια Αγροκτηνοτροφική Έκθεση Αρκαλοχωρίου** - **Η «καρδιά» του αγροτικού κόσμου θα «χτυπά» στο Δήμο Μινώα Πεδιάδας από τις 25 - 29 Ιουνίου 2025 στο Εκθεσιακό Κέντρο Αρκαλοχωρίου**

Η **Παγκρήτια Αγροκτηνοτροφική Έκθεση Αρκαλοχωρίου**, ο σημαντικότερος θεσμός για τον αγροκτηνοτροφικό τομέα στην Κρήτη που έρχεται να στηρίξει την αγροτική οικονομία και τον αγροτικό κόσμο, προβάλλοντας και αναδεικνύοντας τις επιχειρήσεις, τις υπηρεσίες και τα προϊόντα ποιότητας, επιστρέφει δυναμικά από **25 έως 29 Ιουνίου 2025,** στο **Εκθεσιακό Κέντρο Αρκαλοχωρίου**.

Η Παγκρήτια Αγροκτηνοτροφική Έκθεση Αρκαλοχωρίου είναι μια διοργάνωση που στοχεύει στην ενίσχυση της εξωστρέφειας, της τοπικής οικονομίας και της βιωσιμότητας της αγροτικής παραγωγής με την ενσωμάτωση νέων τεχνολογιών, δίνοντας έμφαση στην καινοτομία και την παράδοση. Για πέντε ημέρες η «καρδιά» του αγροτικού κόσμου θα «χτυπά» στο Αρκαλοχώρι και στο Δήμο Μινώα Πεδιάδας με σκοπό, μέσα από τη λειτουργία της Έκθεσης, να αναδειχθούν οι μεγάλες προοπτικές του πρωτογενούς τομέα και οι δυνατότητες ανάπτυξης νέων συνεργασιών μεταξύ επαγγελματιών όλης της Ελλάδας, με επίκεντρο τον αγροκτηνοτροφικό τομέα. Στην Παγκρήτια Αγροκτηνοτροφική Έκθεση Αρκαλοχωρίου συμμετέχουν επιχειρήσεις από όλη την Ελλάδα για να προβάλλουν τα προϊόντα & τις υπηρεσίες τους.

**Ώρες λειτουργίας Έκθεσης:**

* **Καθημερινές:** 17:00 - 22:00
* **Σαββατοκύριακο:** 10:00 - 14:30 & 17:00 - 22:00

Τα **επίσημα εγκαίνια** θα πραγματοποιηθούν την **Τετάρτη 25 Ιουνίου και ώρα 19:00**, παρουσία εκπροσώπων της Πολιτείας, της Τοπικής Αυτοδιοίκησης, Επαγγελματιών του κλάδου και του κόσμου.

Αμέσως μετά, στις **22:00**, η βραδιά θα κορυφωθεί με μια **συναυλία κρητικής μουσικής** με τους καταξιωμένους καλλιτέχνες **Μανώλη Αλεξάκη** και **Κωστή Σαριδάκη**, προσφέροντας ένα γνήσιο κρητικό γλέντι σε όλους τους επισκέπτες.

Ο Δήμος Μινώα Πεδιάδας θα συμμετέχει με δικό του περίπτερο στο οποίο επαγγελματίες που δραστηριοποιούνται στο Δήμο, θα εκθέτουν τα προϊόντα τους ενώ στην Έκθεση θα συμμετέχει και η ΔΕΥΑΜΠ, επίσης με δικό της περίπτερο.

**Παράλληλα, στα πλαίσια της Έκθεσης, ο  Δήμος Μινώα Πεδιάδας και η ΔΕΥΑΜΠ, διοργανώνουν εσπερίδα, με θέμα: "Η επόμενη μέρα στη διαχείριση του νερού", την Παρασκευή 27 Ιουνίου, στις 18:30, στο Συνεδριακό Κέντρο Αρκαλοχωρίου.**

**ΠΡΟΓΡΑΜΜΑ**

**18:15-18:30:** Προσέλευση

**18:30-18:40:** Καλωσόρισμα - Χαιρετισμοί

**18:40- 18:55:** Στρατηγική για τη διαχείριση των υδάτων στο Δήμο Μινώα Πεδιάδας – Βασίλης Κεγκέρογλου (Δήμαρχος Μινώα Πεδιάδας)

**18:55–19:10:** Η κατάσταση των υδάτων στην Κρήτη – Δρ. Ιωάννα Μάρη (Διεύθυνση Υδάτων - Αποκεντρωμένη Διοίκηση Κρήτης)

**19:10-19:25:** Νερό και κλιματική κρίση – Δρ. Μαρίνος Κριτσωτάκης (Γενικός Διευθυντής Περιφέρειας Κρήτης)

**19:25-19:40:** Βελτιστοποίηση της άρδευσης της ελιάς με σύγχρονες τεχνολογίες (ICT) σε ξηροθερμικές συνθήκες - Κώστας Χαρτζουλάκης (Γεωπόνος-Ερευνητής, τ. Δ/ντης Ινστιτούτου Ελιάς & Υποτροπικών Φυτών)

**19:40–19:55:** Ο ρόλος των ΔΕΥΑ στη διαχείριση του νερού ύδρευσης. Η περίπτωση της Δ.Ε.Υ.Α. Μινώα Πεδιάδας - Αντώνης Κοζυράκης (Γ. Διευθυντής Δ.Ε.Υ.Α.Μ.Π.)

**19:55-20:10:** Αντιμετώπιση του ενεργειακού κόστους στις υποδομές νερού -Χαράλαμπος Γιαννόπουλος (Πρόεδρος της “Μινώα Ενεργειακή” Κοινότητας Πολιτών)

**20:10-20:30:** Ελεύθερο βήμα – Συζήτηση – Συμπεράσματα